TAR(1)

NÉV
tar - A tar archiváló segédprogram GNU változata

ÁTTEKINTÉS
tar [ - ] A --catenate --concatenate | c --create | d --diff --compare | r --append | t --list | u --update | x -extract --get [ --atime-preserve ] [ -b, --block-size N ] [ -B, --read-full-blocks ] [ -C, --directory DIR ] [ --checkpoint ] [ -f, --file [HOSTNAME:]F ] [ --force-local ] [ -F, --info-script F --new-volume-script F ] [ -G, --incremental ] [ -g, --listed-incremental F ] [ -h, --dereference ] [ -i, --ignore-zeros ] [ --ignore-failed-read ] [ -k, --keep-old-files ] [ -K, --starting-file F ] [ -l, --one-file-system ] [ -L, --tape-length N ] [ -m, --modification-time ] [ -M, --multi-volume ] [ -N, --after-date DATE, --newer DATE ] [ -o, --old-archive, --portability ] [ -O, --to-stdout ] [ -p, --same-permissions, --preserve-permissions ] [ -P, --absolute-paths ] [ --preserve ] [ -R, --record-number ] [ --remove-files ] [ -s, --same-order, --preserve-order ] [ --same-owner ] [ -S, --sparse ] [ -T, --files-from F ] [ --null ] [ --totals ] [ -v, --verbose ] [ -V, --label NAME ] [ --version ] [ -w, --interactive, --confirmation ] [ -W, --verify ] [ --exclude FILE ] [ -X, --exclude-from FILE ] [ -Z, --compress, --uncompress ] [ -z, --gzip, --ungzip ] [ --use-compress-program PROG ] [ --block-compress ] [ -[0-7][lmh] ]

filename1 [ filename2, ... filenameN ]

directory1 [ directory2, ...directoryN ]

LEÍRÁS

Ez a dokumentáció a továbbiakban nincs karbantartva és pontatlan vagy hiányos lehet. A Texinfo dokumentáció a hiteles forrás.

Ez a kézikönyv lap a tar GNU változatáról szól. Ez egy olyan archiváló program, amely arra készült, hogy egy ún. tarfile -ban fájlokat tudjon tárolni, illetve onnan kiszedni. A tarfile létrehozható szalagos meghajtón (tape drive), de szokás normál fájlba is írni.

A tar első argumentuma a Acdrtux közül valamelyik kell legyen, és ezt választható opciók követhetik. A tar utolsó argumentumai azok a fájlok vagy könyvtárak, melyeket archiválni kell. Könyvtárnév használata mindig azt eredményezi, hogy az alatta levő alkönyvtárak is rekurzívan csatolódnak az archív fájlhoz.

PARANCSBETŰK

A következő opciók közül egynek használata kötelező:

-A, --catenate, --concatenate
    tar fájlokat csatol egy archív fájlhoz

-c, --create
    új archív fájlt hoz létre

-d, --diff, --compare
    megkeresi az archív fájl és a fájlrendszer közti különbségeket

--delete
    töröl az archív fájlból (mágnesszalag esetén nem használható!)

-r, --append
    fájlokat csatol az archív fájl végéhez

-t, --list
    az archív fájl tartalmát listázza

-u, --update
    csak azokat a fájlokat csatolja, amelyek újabbak, mint a már archivált változataik

-x, --extract, --get
    kicsomagolja a fájlokat az archív fájlból

EGYÉB OPCIÓK

--atime-preserve
    nem változtatja meg a fájlok elérési időpontjait (acces time)

-b, --block-size N
    Nx512 bájtos blokkokat használ (alapértelmezés: N=20)

-B, --read-full-blocks
    olvasás közbeni újrablokkosítás (4.2BSD csövek olvasásához)

-C, --directory DIR
    a DIR könyvtárra vált először

--checkpoint
    az archív fájl olvasásakor kiírja a könyvtárneveket

-f, --file [HOSTNAME:]F
    a megadott F fájl- illetve eszköznevet használja (alapértelmezés: /dev/rmt0)

--force-local
    az archív fájl helyi, még akkor is, ha kettőspontot tartalmaz

-F, --info-script F --new-volume-script F
    szkriptet futtat minden szalag végén (magában foglalja -M-et)

-G, --incremental
    a régi GNU növekményes mentés (incremental backup) formátumot használja a létrehozáskor, listázáskor, kibontáskor

-g, --listed-incremental F
    az új GNU növekményes mentés formátumot használja a létrehozáskor, listázáskor, kibontáskor

-h, --dereference
    nem a szimbolikus kötésekre, hanem az általuk mutatott fájlra végzi el a műveletet.

-i, --ignore-zeros
    figyelmen kívül hagyja a 0-kból álló blokkokat (ez általában fájlvéget jelent)

--ignore-failed-read
    olvashatatlan fájlok esetén is 0 állapottal lép ki

-k, --keep-old-files
    megtartja a régi fájlokat, nem írja felül az archívból

-K, --starting-file F
    az archívumbeli F fájlnál kezdi a műveleteket

-l, --one-file-system
    az archív fájl létrehozásakor a helyi fájlrendszeren belül marad

-L, --tape-length N
    szalagcsere N*1024 bájt írása után

-m, --modification-time
    nem bontja ki a módosítási időt

-M, --multi-volume
    többkötetes archívum létrehozása, listázása vagy kibontása

-N, --after-date DATE, --newer DATE
    csak a DATE-nél újabb fájlokat tárolja

-o, --old-archive, --portability
    V7 formátumú archívum írása ANSI helyett

-O, --to-stdout
    a kicsomagolt fájlok a szabványos kimenetre kerülnek

-p, --same-permissions, --preserve-permissions
    kicsomagol minden védelmi információt

-P, --absolute-paths
    nem szedi le a bevezető `/' jeleket a fájlnevekről

--preserve
    ugyanaz, mint -p -s

-R, --record-number
    az üzenetekkel együtt az archív fájlon belüli rekordszámot is mutatja

--remove-files
    az archívumba való betétel után törli a fájlokat

-s, --same-order, --preserve-order
    a kibontandó nevek sorozata úgy rendezett, hogy megfeleljen az archívumnak

--same-owner
    a kicsomagolt fájlokat azonos tulajdonossal hozza létre

-S, --sparse
    a ritka fájlokat (sparse files) hatékonyan kezeli

-T, --files-from F
    az F fájlból veszi a kibontandó vagy létrehozandó fájlok listáját

--null
    null-határolt (null-terminated) neveket olvas; -C-t kikapcsolja

--totals
    a --create-tel kiírt bájtok összes számát kinyomtatja

-v, --verbose
    a feldolgozott fájlokat beszédesen listázza

-V, --label NAME
    NAME kötegnévvel (volume name) hoz létre archívumot

--version
    kiírja a tar verziószámát

-w, --interactive, --confirmation
    minden akció előtt megerősítést vár

-W, --verify
    megkísérli az archívum ellenőrzését írás után

--exclude FILE
    kizárja a FILE fájlt

-X, --exclude-from FILE
    kizárja a FILE-ban szereplő fájlokat

-Z, --compress, --uncompress
    az archívumot a 'compress'-en át szűri

-z, --gzip, --ungzip
    az archívumot a 'gzip'-en át szűri

--use-compress-program PROG
    az archívumot a 'PROG' programon át szűri; a PROG-nak kell legyen -d kapcsolója a kicsomagolásra

--block-compress
    a tömörítőprogram kimenetét blokkosítja szalagos egység használatához

-[0-7][lmh]
    megadja a meghajtót és a sűrűséget

MAGYAR FORDÍTÁS
Horváth András <horvatha@rs1.szif.hu>