PASTE(1)

NÉV
paste - fájlok sorait összefűzi

ÁTTEKINTÉS
paste [-s] [-d elválasztó lista] [--delimiters=elválasztó lista] [--serial] [fájl(ok)...]

paste [--help] [--version]

LEÍRÁS
A paste sorban kiírja minden megadott fájl sorait <TAB> karakterekkel elválasztva és újsor karakterrel lezárva. Ha nem adunk meg fájlnevet, akkor a standard bemenetet használja. A `-' fájlnév a szabványos bemenetet jelenti.

OPCIÓK

-s, --serial
    A sorokat először egy fájlból veszi, ahelyett hogy minden fájlból venne egy-egy sort.

-d, --delimiters=elválasztó lista
    Az elválasztó listában megadott karaktereket használja sorjában a <TAB> helyett az összefűzött sorok elválasztásához. Amikor az elválasztó listát kimerítette, elölről kezdi újra.

--help
    Használati útmutatót ír a szabványos kimenetre, majd sikeres visszatérési értékkel kilép.

--version
    A program verziójáról ír ki információt a szabványos kimenetre, majd sikeres visszatérési értékkel kilép.

MEGJEGYZÉS
A program hibáit a bug-textutils@gnu.org címen lehet bejelenteni (angolul). A kézikönyvoldal angol verzióját Ragnar Hojland Espinosa <ragnar@macula.net> frissítette.

MAGYAR FORDÍTÁS
Tímár András <timar_a@freemail.hu>