HOSTNAME(1)

NÉV
hostname - Megjeleníti vagy beálllítja a rendszer hostnevét.
domainname - Megjeleníti vagy beálllítja a rendszer NIS/YP-tartománynevét.
dnsdomainname - Megjeleníti vagy beálllítja a rendszer DNS-tartománynevét.
nisdomainname - Megjeleníti vagy beálllítja a rendszer NIS/YP-tartománynevét.
ypdomainname - Megjeleníti vagy beálllítja a rendszer NIS/YP-tartománynevét.

ÁTTEKINTÉS
hostname [-v] [-a] [--alias] [-d] [--domain] [-f] [--fqdn] [-i] [--ip-address] [--long] [-s] [--short] [-y] [--yp] [--nis]

hostname [-v] [-F fájlnév] [--file fájlnév] [hostnév]

domainname [-v] [-F fájlnév] [--file fájlnév] [név]

hostname [-v] [-h] [--help] [-V] [--version]

dnsdomainname [-v]
nisdomainname [-v]
ypdomainname [-v]

LEÍRÁS
A hostname program a rendszer érvényben lévő host- vagy tartománynevének beállítására, illetve megjelenítésére szolgál. Ezt a nevet sok hálózati program használja a gép azonosítására. A tartománynevet a NIS/YP szintén felhasználja.

  A név lekérdezése
Ha paraméterek nélkül hívod, a program megjeleníti az érvényben lévő neveket.

A hostname kiírja a rendszer nevét, amit a gethostname(2) függvény ad vissza.

A domainname, nisdomainname, ypdomainname kiírja a rendszer nevét, amit a getdomainname(2) függvény ad vissza. Ez YP/NIS-tartománynévként is ismeretes.

A dnsdomainname kiírja az FQDN (Fully Qualified Domain Name = Teljes Tartománynév) tartományrészét. A rendszer teljes FQDN-jét a hostname --fqdn adja vissza.

  A név beállítása
Ha paraméter nélkül vagy a --file kapcsolóval hívod meg a parancsot, akkor beállítja a hostnevet vagy a NIS/YP-tartománynevet.

Megjegyzés: csak a rendszergazda változtathatja meg a neveket.

Az FQDN- vagy a DNS-tartománynevet nem lehet a dnsdomainname paranccsal beállítani (lásd lejjebb AZ FQDN -t).

A hostnév általában a rendszer indulásakor állítódik be a /etc/rc.d/rc.inet1 vagy a /etc/init.d/boot szkriptben (rendes körülmények között egy fájl beolvasásával, amely tartalmazza a hostnevet, pl. a /etc/hostname).

  Az FQDN
Az FQDN-t (amit a hostname --fqdn ad vissza) vagy a DNS-tartománynevet (amit a dnsdomainname ad vissza) nem tudod megváltoztatni ezzel a paranccsal. A rendszer FQDN-je az a név, amit a resolver(3) rendel a hostnévhez.

Az FQDN valójában az a név, melyet a gethostbyname(2) rendel a gethostname(2) által visszaadott hostnévhez. A DNS-tartománynév az első pont utáni rész.

A konfigurációtól függ tehát (általában a /etc/host.conf -ban van), hogyan változtathatod meg. Általában (ha a hosts fájlt a DNS- vagy NIS-lekérdezés előtt elemzi ki) a /etc/hosts fájlban módosíthatod.

OPCIÓK

-a, --alias
    Megjeleníti a host alias nevét (ha van).

-d, --domain
    Megjeleníti a DNS-tartománynevet. Ne használd a domainname parancsot a DNS-tartománynév lekérdezésére, mert az a NIS-tartománynevet mutatja meg. Használd helyette a dnsdomainname -et.

-F, --file fájlnév
    A hostnevet a megadott fájlnévből olvassa ki. A megjegyzéseket (a '#' karakterrel kezdődő sorokat) figyelmen kívül hagyja.

-f, --fqdn, --long
    Megjeleníti az FQDN-t (a Teljes Tartománynevet). Az FQDN a rövid hostnévből és a DNS-tartománynévből áll. Hacsak nem bind-ot vagy NIS-t használsz a hostok lekérdezésére, az FQDN-t és a DNS-tartománynevet (amely az FQDN része) a /etc/hosts fájlban változtathatod meg.

-h, --help
    Használati útmutatót ír ki, és kilép.

-i, --ip-address
    Megjeleníti a host IP-címét vagy -címeit.

-s, --short
    Megjeleníti a rövid hostnevet. Ez a hostnév első pontjáig kivágott része.

-V, --version
    A program verziójáról ír ki információt a szabványos kimenetre, majd kilép.

-v, --verbose
    Bőbeszédű üzemmódba kapcsol, és közli, hogy mi történik.

-y, --yp, --nis
    Megjeleníti a NIS-tartománynevet. Paraméter (vagy a --file név kapcsoló) megadásával a root be is állíthatja az új NIS-tartományt.

FÁJLOK
/etc/hosts

SZERZŐK
Peter Tobias, <tobias@et-inf.fho-emden.de>
Bernd Eckenfels, <net-tools@lina.inka.de> (NIS és manoldal).

MAGYAR FORDÍTÁS
Nagy Viktor <chaos@lux.elte.hu>