W(1)

NÉV
w - Megmutatja, hogy ki van belépve és mit csinál.

ÁTTEKINTÉS
w - [husfV] [felhasználó]

LEÍRÁS
A w információkat jelenít meg arról, hogy éppen hány felhasználó van a gépen és hogy mit csinálnak. A fejléc megmutatja - ebben a sorrendben - az időt, mióta működik a rendszer, jelenleg hány felhasználó van belépve és a rendszer átlagos terhelését az elmúlt 1, 5 és 15 percben.

Az alábbiak minden felhasználónak megjelennek: azonosító, a tty neve, a távoli host, ahonnan bejelentkezett, a belépés ideje, a "henyélési" idő (azaz mióta nem adott inputot a gépnek), JCPU, PCPU és az éppen futó programjaik parancssora.

A JCPU idő a tty-re kapcsolódástól számítva az összes process idejét jelenti. Ebbe nem számítanak bele a korábbi, háttérben futtatott programok, de a jelenlegiek igen.

A PCPU idő a jelenlegi, "what" mezőben is látható processz elindításától számított időt jelöli.

OPCIÓK

-h  A fejlécet nem írja ki.

-u  Figyelmen kívül hagyja a felhasználónevet a jelenlegi process és cpu idők számolásánál. Ennek szemléltetésére "su"-zz egyet, és először "w"-t, majd "w -u"-t írj.

-s  A rövidebb formátumot használja. Nem írja ki a belépés idejét, a JCPU és a PCPU időket.

-f  Bekapcsolja a kíírását a from (ahonnan a belépés megtörtént) mezőnek. Alapesetben a from mezőnek nem kellene szerepelnie, bár a rendszergazda vagy a disztribució karbantartója egy olyan változatot is fordíthatott, amelyben a from mező alapban szerepel.

-V  Kiírja a verziószámot.

user
    Csak egy adott felhasználóról ad információkat.

FÁJLOK
/etc/utmp adatok arról, hogy ki van jelenleg bejelentkezve /proc processz információk

LÁSD MÉG
free(1), ps(1), top(1), uptime(1), utmp(5), who(1)

KÉSZÍTŐK
Charles Blake szinte teljesen újraírta a w -t Larry Greenfield (greenfie@gauss.rutgers.edu) és Michael K. Johnson (johnsonm@redhat.com) változatait véve alapul. Ha hibát fedeznél fel, kérlek írj a <procps-bugs@redhat.com> címre.

MAGYAR FORDÍTÁS
Fehér János <aries@vlug.vein.hu>