UNEXPAND(1)

NÉV
unexpand - szóköz karakterek tab karakterekké konvertálása

ÁTTEKINTÉS
unexpand [-tab1[,tab2[,...]]] [-t tab1[,tab2[,...]]] [-a] [--tabs=tab1[,tab2[,...]]] [--all] [--help] [--version] [fájl...]

LEÍRÁS
Ez a dokumentáció a továbbiakban nem karbantartott, lehet, hogy pontatlan, illetve nem teljes. A Texinfo dokumentáció a hiteles információforrás.

Ez a manual oldal az unexpand GNU verzióját tárgyalja. Az unexpand az összes megadott fájl, vagy ha ilyen nincs, illetve ha a megadott fájlnév `-`, a szabványos bemenet tartalmát a szabványos kimenetre írja úgy, hogy a kettő vagy több szóköz vagy tab karaktereket a lehető legtöbb tab és a szükséges számú szóköz karakterré konvertálja. Alapértelmezés szerint az unexpand minden sorban csak a bevezető szóközöket és tabokat (amik minden nem-szóköz vagy nem-tab karaktert megelőznek a sorban) alakítja át. Megtartja a backspace karaktert; ez csökkenti az oszlopszámlálót a tabok számlálásakor. Alapértelmezés szerint a tabulátorpozíciók minden nyolcadik oszlopban helyezkednek el.

OPCIÓK

-, -t, --tabs tab1[,tab2[,...]]
    Ha csak egy tab stop adott, akkor egy tab karakter tab1 számú szóköz lesz az alapértlmezésű nyolc helyett. Ha több tab stop adott, a tabulátorpozíciók a tab1, tab2 stb. oszlopokba kerülnek (az oszlopok számozása nullával kezdődik), és a tabstopok utáni szóközök és tab karaktereket változatlanul hagyja. Ha a tabstopokat -t vagy --tabs módon adod meg, vesszővel és szóköz karakterekkel is elválaszthatók. Ez az opció magában foglalja a -a opciót.

-a, --all
    Ne csak a bevezető szóközöket és tabulátorokat, hanem az összeset alakítsa át tab karakterekké.

--help
    Kiírja a használatával kapcsolatos információkat és sikeres visszatérési értékkel kilép.

--version
    Kiírja a verzióinformációkat és kilép.

MAGYAR FORDÍTÁS
Tevesz Tamás <ice@rulez.org>