FREE(1)

NÉV
free - Kiírja a rendszerben szabad és elhasznált memória mennyiségét

ÁTTEKINTÉS
free [-b | -k | -m] [-o] [-s delay ] [-t] [-V]

LEÍRÁS
A free kiírja a rendszerben a szabad, az elhasznált fizikai, és a swap memória összmennyiségét, valamint a kernel által használt osztott memóriát és a buffereket.

OPCIÓK
A -b kapcsoló byte-okban írja ki a memóriamennyiséget; a -k kapcsoló (alapbeállítás) kilobyte-okban; az -m kapcsoló megabyte-okban írja ki.

A -t kapcsoló kiír egy összegzéseket tartalmazó sort.

Az -o kapcsoló letiltja a "buffer adjusted" sor kiírását. Ha nincs definiálva, akkor a free kivonja/hozzáadja a buffer memoriaterületeket az elhasznált/szabad memoriaként mutatott értékekből.

A -s kapcsoló aktiválja a folyamatos számlálást delay másodpercenként. Valójában bármilyen lebegőpontos számot megadhatsz a delay-nek, az usleep(3)-et a mikroszekundumos időkésleltetésekre használják.

A -V kiírja a verzió információt.

FÁJLOK
/proc/meminfo-- memória információ

LÁSD MÉG
ps(1), top(1)

SZERZŐK
Written by Brian Edmonds.

MAGYAR FORDÍTÁS
Sztrepka Pál <szpal@szarvas.hu>