CKSUM(1)

NÉV
cksum - kiírja a CRC ellenőrző összeget és a bájtok számát

ÁTTEKINTÉS
cksum [fájl...]

cksum [--help] [--version]

LEÍRÁS
A cksum kiszámítja és kiírja minden megadott fájl CRC ellenőrző összegét. Ha nincs megadva fájl vagy `-' a neve, akkor a szabványos bemenetről olvas. A cksum minden fájlra kiírja a CRC ellenőrző összeget, a fájlt alkotó bájtok számát és a fájlnevet, kivéve ha az nem volt megadva. A cksum programot leginkább arra használják, hogy megbizonyosodjanak arról, hogy egy megbízhatatlan eszközön keresztül átvitt fájl nem változott-e meg az átvitel során. A megérkezett fájl és az eredeti fájl ellenőrző összegének (amelyet általában megadnak a terjesztők) ugyanannak kell lennie. A CRC (ciklikus redundanciaellenőrzés) algoritmust a POSIX.2 szabvány írja elő. Nem kompatíbilis a BSD illetve a System V rendszerekben megtalálható sum(1) algoritmusokkal; azoknál sokkal robosztusabb.

OPCIÓK

--help
    Használati útmutatót ír a szabványos kimenetre, majd sikeres visszatérési értékkel kilép.

--version
    A program verziójáról ír ki információt a szabványos kimenetre, majd sikeres visszatérési értékkel kilép.

MEGJEGYZÉS
A hibákat a bug-textutils@gnu.org címen lehet jelenteni.
Ezt a kézikönyvoldalt Ragnar Hojland Espinosa <ragnar@macula.net> írta.

MAGYAR FORDÍTÁS
Mező Tamás <tomfield@vm.hu> és Tímár András <timar_a@freemail.hu>