KBDRATE(8)

NÉV
kbdrate - beállítja a billentyűzet ismétlési sebességét és késleltetési idejét

ÁTTEKINTÉS
kbdrate [ -s ] [ -r rate ] [ -d delay ]

LEÍRÁS
A kbdrate segítségével az IBM billentyűzet ismétlési sebességét és késleltetési idejét lehet megváltoztatni. A késleltetés az az idő, ameddig egy billentyűt nyomva kell tartani az ismétlés kezdete előtt.

A kbdrate opciók nélkül futtatva visszaállítja az ismétlési sebességet 10.9 karakter/másodpercre (cps=character per second) és a késleltetést 250 ezredmásodpercre (ms=milliseconds). Ezek az IBM alapértelmezett értékek.

OPCIÓK

-s  Csendes üzemmód. Nem nyomtat üzeneteket.

-r rate
    Megváltoztatja a billentyűzet ismétlési sebességét rate cps-re. A megadható tartomány 2.0 és 30.0 cps közötti. Csak bizonyos, meghatározott értékek lehetségesek. A program a legközelebbi lehetséges meghatározott értéket választja. A lehetséges értékek cps-ben a következők: 2.0, 2.1, 2.3, 2.5, 2.7, 3.0, 3.3, 3.7, 4.0, 4.3, 4.6, 5.0, 5.5, 6.0, 6.7, 7.5, 8.0, 8.6, 9.2, 10.0, 10.9, 12.0, 13.3, 15.0, 16.0, 17.1, 18.5, 20.0, 21.8, 24.0, 26.7, 30.0.

-d delay
    Megváltoztatja a késleltetési időt delay ezredmásodpercre. A megengedett tartomány 250-1000ms, de csak a következő értékek lehetségesek (a hardver korlátaira alapozva): 250ms, 500ms, 750ms és 1000ms.

HIBÁK
Nem minden billentyűzet támogat minden ismétlési sebességet.

Nem minden billenyűzetnél egyeznek meg a lehetséges ismétlési sebességek.

Az ismétlési sebesség a Gateway AnyKey billentyűzeten nem működik. Ha egy Gateway tulajdonos megoldja, hogyan kell a billentyűzetet programozni, akkor legyen szíves egy levelet küldeni a faith@cs.unc.edu címre.

FÁJLOK
/etc/rc.local
/dev/port

SZERZŐ
Rik Faith (faith@cs.unc.edu)

MAGYAR FORDÍTÁS
Horneczki Gábor <arthur@freemail.c3.hu>