LAST(1)

NÉV
last - a legutóbbi belépések listázása terminál vagy felhasználó alapján

ÁTTEKINTÉS
last [-number] [-f filename] [-t tty] [-h hostname] [-i address] [-l] [-y] [name...]

LEÍRÁS
A last a wtmp bejegyzéseit dolgozza fel, amely tartalmazza az összes információt a be- és kilépésekről, valamint a felhasznált terminálokról. Opcionálisan megadhatjuk a felhasználó, vagy a terminál nevét is. Ha több opciót adunk meg, akkor minden olyan információt megkapunk, amelyik legalább az egyik opcióhoz tartozik: például a ``last root console'' parancs kilistázza a root felhasználó összes belépését és a konzolon történt összes többi belépést is. A last időben visszafelé rendezett sorrendben listázza ki a belépés idejét, a kapcsolat hosszát és a felhasznált terminál nevét, megmutatja a folyamatban lévő kapcsolatokat és a rendszerleállítás miatt félbeszakadt kapcsolatokat is.

A reboot ál-felhasználó jelzi a rendszer újraindításának idejét.

Az argumentumok nélkül indított last parancs az összes letárolt belépés adatait kilistázza, időben visszafelé haladva.

A futás megszakítása esetén a last kiírja, hogy meddig jutott el a wtmp feldolgozásában. Ha a last quit jelet kap, akkor kijelzi azt az időt, ameddig az adott pillanatig eljutott, és a listázás folytatódik tovább.

OPCIÓK

-szám
    A parancs kimenetét korlátozza: legfeljebb ennyi sor jelenhet meg.

-f fájlnév
    A /var/log/wtmp helyett a megadott nevű fájlból olvassa ki az adatokat.

-h hostnév
    Csak a megadott hostnévről történt belépéseket mutatja meg.

-i IP cím
    Csak a megadott IP címről történt belépéseket mutatja meg.

-l  A lerövidített hostnevek helyett a távoli gépek IP címét írja ki.

-t tty
    Csak a tty terminálra történt belépéseket listázza ki.

-y  Kiírja a dátumoknál az évet is.

FÁJLOK
/var/log/wtmp — a belépések adatbázisa

MAGYAR FORDÍTÁS
Hermann Benedek <bence@intercom.hu>